เคทีบีลีสซิ่งเดินหน้ากวาดลูกค้าเช่าซื้อดะ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เคทีบี ลีสซิ่ง ลุยปล่อยสินเชื่อ 8,000 ล้านบาท มั่นใจกำลังซื้อยังมี
นายภิญญาวัฒน์ จันทรกานตานนท์ กรรมการผู้จัดการ บริษัท เคบีที ลีสซิ่ง เปิดเผยว่า ยอดการปล่อยสินเชื่อของบริษัทยังเป็นไปตามปกติ ไม่ได้รับผลกระทบจากเหตุการณ์ความไม่สงบทางการเมืองที่เกิดขึ้นแต่อย่างใด โดยช่วง 5 เดือนที่ผ่านมาปล่อยกู้ใหม่ไปแล้ว 4,500 ล้านบาท จากเป้าหมายปีนี้ 8,000 ล้านบาท หรือเติบโต 15% โดยคาดว่าในสิ้นปีจะมีลูกค้าองค์กร 55% ลูกค้ารายย่อย 45% เนื่องจากลูกค้าองค์กรให้ผลตอบแทนดีกว่า 
สำหรับช่วง 4 เดือนที่ผ่านมา บริษัทมีกำไรสุทธิหลังหักภาษีแล้ว 120 ล้านบาท จากที่ตั้งไว้ทั้งปี 250 ล้านบาท ส่วนยอดสินเชื่อคงค้างในสิ้นปีนี้คาดว่าจะตก 1.5 หมื่นล้านบาท จากฐาน 1.31.4 หมื่นล้านบาท ขณะที่หนี้ไม่ก่อให้เกิดรายได้แค่ 2% เศษ
นายภิญญาวัฒน์ กล่าวว่า เหตุการณ์ไม่สงบที่เกิดขึ้นบริษัทไม่ได้รับผลกระทบ เพราะลูกค้ากระจายตัว
สำหรับแนวโน้มการปล่อยสินเชื่อเช่าซื้อในช่วงครึ่งปีหลังยังขยายตัวต่อเนื่อง โดยเฉพาะลูกค้าส่วนข้าราชการและรัฐวิสาหกิจ รวมถึงกลุ่มผู้รับเหมาก่อสร้างในโครงการไทยเข้มแข็ง
ล่าสุดบริษัทได้ปล่อยสินเชื่อลีสซิงเครื่องจักรให้กับบริษัท ทีพีซี เพสต์ เรซิน เพื่อใช้เป็นเงินทุนหมุนเวียน 740 ล้านบาท ซึ่งถือเป็นวงเงินสูงสุดตั้งแต่เปิดกิจการมาเป็นเวลา 4 ปี โดยในส่วนของบริษัททีพีซีอยู่ในเครือปูนซีเมนต์ไทยจึงเป็นโอกาสของบริษัทที่จะขยายธุรกิจไปยังบริษัทและพนักงานในเครือปูนซิเมนต์ไทยได้ หลังจากก่อนหน้านี้ได้ปล่อยสินเชื่อให้กับปตท.สผ.ไปแล้ว